CELEX: C2004/094/58
Language: fi
Date: 2004-04-17 00:00:00
Title: Asia C-90/04: Euroopan yhteisöjen komission 23.2.2004 Itävallan tasavaltaa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/27
            
         Euroopan yhteisöjen komission 23.2.2004 Itävallan tasavaltaa vastaan nostama kanne
   (Asia C-90/04)
   (2004/C 94/58)
   Euroopan yhteisöjen komissio on nostanut 23.2.2004 Euroopan yhteisöjen tuomioistuimessa kanteen Itävallan tasavaltaa vastaan. Kantajan asiamiehinä ovat Josef Christian Schieferer ja Gregorio Valero Jordana, prosessiosoite Luxemburgissa.
   Kantaja vaatii, että yhteisöjen tuomioistuin
   
               1.
            
            
               toteaa, että Itävallan tasavalta ei ole noudattanut tiettyjen nestemäisten polttoaineiden rikkipitoisuuden vähentämisestä ja direktiivin 93/12/ETY muuttamisesta 26 päivänä huhtikuuta 1999 annetun neuvoston direktiivin 1999/32/EY (1) mukaisia velvoitteitaan, koska se ei ole tähän mennessä antanut tämän direktiivin 7 artiklan 1 kohdan mukaan 30.6.2002 mennessä annettavaa kertomusta komissiolle,
            
         
               2.
            
            
               velvoittaa Itävallan tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 1999/32/EY 7 artiklan 1 kohdan mukaan jäsenvaltioiden on toimitettava komissiolle viimeistään kunkin vuoden kesäkuun 30 päivänä 6 artiklan mukaisesti suoritetun näytteenoton ja analyysien tulosten perusteella lyhyt kertomus tämän direktiivin soveltamisalaan kuuluvien ja edellisen kalenterivuoden aikana niiden alueella käytössä olleiden nestemäisten polttoaineiden rikkipitoisuudesta.
   Näin ollen Itävallan tasavallan olisi pitänyt toimittaa vuotta 2001 koskeva ensimmäinen kertomus 30.6.2002 mennessä. Itävallan tasavalta ei ole tämän kanteen nostamiseen mennessä noudattanut tätä velvollisuuttaan ja se on näin ollen jättänyt noudattamatta direktiivin 1999/32/EY 7 artiklan mukaisia velvoitteitaan.
   
      (1)  EYVL L 121, s. 13.